249 



der derimod er dannet Papir, ere Trevlerne nu adskilte 

 fra hinanden ved smaae Mellemrum af Luft, som have en 

 anden Brydningsevne end Trevlerne, og derfor vil der 

 fmde Tilbagekastning Sted, hver Gang Lysstraalerne gaae 

 fra et Luft-Mellemrum til en af Trevlerne, og omvendt, 

 og dette vil gjentages saa ofte, at Papiret derved bliver 

 et uigjennemsigtigt Legeme. Hvis jeg derimod istedenfor 

 Luft anbragte en Vædske mellem Trevlerne, som omtrent 

 havde samme Brydningsevne, saa ophævede jeg derved 

 de Tilbagekastninger, som bevirke, at Papiret er uigjen- 

 nemsigtigt, og I ville see, at en saadan Vædske i høi 

 Grad forøger dets Gjennemsigtighed. Jeg vil nu først 

 kaste Skyggen af dette Stykke Papir paa Skjærmen, og 

 derpaa vil jeg lade en Draabe Olie falde paa Papiret, og 

 I see da, at det bliver gjennemsigtigt der, hvor Olie- 

 draaben løber, idet de smaae Mellemrum mellem Trevlerne 

 nu istedenfor Luft fyldes med Olie, der har omtrent samme 

 Brydbarhed som Trevlerne. Saaledes tilbereder man og- 

 saa det gjennemsigtige Papir til at copiere Tegninger paa, 

 idet man tager tyndt hvidt Papir, lægger det i Olie og 

 tørrer det, hvorved det bliver tilstrækkelig gjennemsigtigt, 

 til at man kan see en Tegning igjennem det og eftertegne 

 den paa det. 



Jeg vil dernæst gaae over til det, som mere umiddel- 

 bart er Gjenstanden for min Forelæsning idag; jeg har 

 sagt, at en Lysstraale, som gaaer fra et Legeme til et 

 andet, der er tættere, brydes til den lodrette Linie; 

 men I maae derfor ikke troe, at et Legeme, som er 

 tættere i den Betydning, at det har større Vægtfylde, der- 

 for har større Brydningsevne; thi hvorvel det meget ofte 

 er Tilfældet, finder det dog ikke altid Sted, som jeg nu 

 vil vise Eder. Jeg har her en Glaskasse med to gjennem- 



17 



